Okresná prokuratúra Partizánske 
Februárová 157, 958 01 Partizánske 	

Sp. zn. : Pv 534/11/3305	Partizánske, 11.10.2012
EEČ : 2-25-15-2012

U Z N E S E N I E

Trestná vec:	obvinený XXXXX a spol.  
Prečin:	Výtržníctvo podľa § 364 odsek 1 písmeno a, odsek 2 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov a iné trestné činy

Rozhodol: 	prokurátor Okresnej prokuratúry Partizánske
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX 
	sídlo organizácie: XXXXX
Obsahom zmieru je:
a/ obvinení XXXXX, XXXXX a XXXXX vyhlásili, že spáchali skutok, za ktorý sú stíhaní

b/ obvinení XXXXX, XXXXX a XXXXX nahradili poškodenému XXXXX škodu vo výške 520,XXXXX €, osobne sa mu ospravedlnili a nahradili poškodenej Union zdravotnej poisťovni, a. s., so sídlom XXXXX, XXXXX XXXXX škodu vo výške 42,85 €,

c/ obvinení XXXXX, XXXXX a XXXXX zložili na účet prokuratúry 
č. 1802073855/0200 peňažnú sumu vo výške 200,XXXXX € určenú na peňažnú pomoc poškodeným podľa osobitného zákona.

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-621/PE-PE-2011.
že obvinení v čase okolo 24.00 hod. z 02.12.2011 na 03.12.2011 pod vplyvom alkoholu prišli v obci XXXXX, ul. Hlavná do kaviarne MV-MAX vchodom zo dvora, ktorý prislúcha k uvedenej kaviarni, pričom preskočili vstupnú bránu, ktorá bola v tejto dobe pre verejnosť uzavretá, nakoľko sa v kaviarni konala súkromná akcia za účasti 6 ľudí, ktorým obvinení po príchode vulgárne nadávali, obvinený XXXXX, ktorý vstúpil do kaviarne ako prvý a bol oblečený v hnedom mníšskom habite, mal kapucňu na hlave a v ruke držal pištoľ namierenú na XXXXX, podišiel k nemu, následne chcel XXXXX obvinenému zabrániť v ďalšom útoku tak, že vyskočil z poza stola a chcel ísť smerom k obvinenému Bednárovi, pričom zozadu ho okolo pása chytil XXXXX, ktorý mu zabránil v pohybe, čo využil obvinený XXXXX a udrel XXXXX pažbou uvedenej pištole do ľavého obočia, ktoré mu rozťal, v dôsledku čoho XXXXX spadol spolu s XXXXX na obvineného XXXXX, ktorému vyrazili pištoľ z ruky, následne pri tom, ako sa snažili obvinení XXXXX a XXXXX zodvihnúť uvedenú pištoľ zo zeme, spadli na poškodeného XXXXX, pričom v ďalšom napádaní XXXXX obvinenými zabránili XXXXX a Cyril Melioris, ktorý spolu s XXXXX všetkých troch obvinených vytlačili cez vchodové dvere von z kaviarne, pričom uvedeným konaním obvinení spôsobili XXXXX tržnú ranu ľavého obočia a zlomeninu X. rebra v ľavo s dobou liečenia 2 až 3 týždne.

Odôvodnenie: 
Poverený príslušník Obvodného oddelenia PZ XXXXX uznesením sp. zn. ORP-621/PE-PE-2011 zo dňa 03.12.2011 podľa § 199 ods. 1 Tr. poriadku začal trestné stíhanie a následne uznesením ORP-621/PE-PE-2011 zo dňa 29.05.2012 podľa § 206 ods. 1 Tr. poriadku vzniesol obvinenie XXXXX, XXXXX a XXXXX pre prečin výtržníctva podľa § 364 ods. 1 písm. a/ ods. 2 písm. b) Tr. zákona s poukazom na § 122 ods. 2 písm. b) ods. 3 Tr. zákona, § 138 písm. a) Tr. zákona v súbehu s prečinom ublíženia na zdraví podľa § 156 ods. 1 Tr. zákona spáchaných formou spolupáchateľstva podľa § 20 Tr. zákona na tom skutkovom základe, že v nočnej dobe okolo 24.00 hod. z 02.12.2011 na 03.12.2011 prišli všetci traja obvinení v obci XXXXX, ul. Hlavná do kaviarne MV-MAX, vchodom zo dvora, ktorý prislúcha k uvedenej kaviarni, pričom museli preskočiť vstupnú bránu, ktorá bola v tejto dobe pre verejnosť uzavretá, nakoľko sa tam konala súkromná akcia za účasti 6 ľudí, pričom obvinený XXXXX, ktorý vstúpil do kaviarne ako prvý, bol oblečený v hnedom mníšskom habite a mal kapucňu na hlave, niečo nezrozumiteľne hovoril a mal v ruke zbraň, pištoľ namierenú na poškodeného XXXXX, nar. XXXXX, trvale bytom XXXXX, prechodne bytom XXXXX, Hlavná 352, ktorý si v tom momente myslel, že ide o nejaké prepadnutie s normálnou streľby schopnou pištoľou, vzhľadom k tomu vyskočil spoza stola a chcel ísť k chlapovi s pištoľou XXXXX k obvinenému Bednárovi, aby mu zabránil v ďalšom útoku, zozadu ho však okolo pása chytil jeho priateľ XXXXX, ktorý mu zabránil v pohybe, pričom toto využil obvinený XXXXX a uderil poškodeného XXXXX pažbou uvedenej pištole do ľavého obočia, ktoré mu rozťal, na to XXXXX spadol spolu s XXXXX, ktorý ho stále držal na obvineného XXXXX, pričom potom na nich spadli aj obvinení XXXXX a XXXXX, ktorí stáli hneď za obvineným XXXXX, následne na to sa potom všetci pozdvíhali z podlahy a XXXXX sa za pomoci priateľov a to XXXXX a Cyrila Meliorisa podarilo vytlačiť všetkých troch obvineným mužov cez uvedeného vchodové dvere von z kaviarne, pričom následkom uvedeného incidentu došlo ku zraneniu poškodeného XXXXX, nar. XXXXX, trvale bytom XXXXX, prechodne bytom XXXXX, Hlavná 352 XXXXX úraz ľahký, tržná rana ľavého obočia a zlomenina X. rebra v ľavo s dobou liečenia 2 -3  týždne, ku škode na majetku nedošlo.

	Podľa § 220 ods. 1 Tr. poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a/ vyhlási, že spáchal skutok, za ktorý je stíhaný, a nie sú dôvodné pochybnosti o tom, že jeho vyhlásenie bolo vykonané slobodne, vážne a určito,
b/ nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c/ zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Podľa § 215 ods. 1 písm. g/ Tr. poriadku prokurátor zastaví trestné stíhanie, ak sa schváli zmier medzi obvineným a poškodeným. 

	Preskúmaním na vec sa vzťahujúceho spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov.

	V prípravnom konaní bol vykonaný výsluch obvinených XXXXX, XXXXX, XXXXX, poškodeného XXXXX, splnomocnenej zástupkyne poškodenej Union zdravotnej poisťovne, a. s., XXXXX, ktorí dali súhlas na rozhodnutie o schválení zmieru a zastavení trestného stíhania. Obvinení XXXXX, XXXXX a XXXXX slobodne, vážne a určito vyhlásili, že spáchali skutok, pre ktorý sú trestne stíhaní, nahradili poškodeným škodu a zložili dňa 09.08.2012 na účet Okresnej prokuratúry XXXXX 
č. 1802073855/0200 peňažnú sumu vo výške 200,XXXXX € určenú na peňažnú pomoc poškodeným podľa osobitného zákona. Poškodený XXXXX vyhlásil, že obvinení XXXXX, XXXXX a XXXXX mu uhradili spôsobenú škodu v plnej výške, ospravedlnili sa mu, čím sú jeho nároky na náhradu škody plne uspokojené, neuplatňuje si žiadne iné nároky ani žiadnu inú náhradu škody. Poškodená XXXXX vyhlásila, že obvinení XXXXX, XXXXX a XXXXX nahradili spôsobenú škodu v plnej výške, čím sú jej nároky na náhradu škody plne uspokojené, neuplatňuje si žiadne iné nároky ani žiadnu inú náhradu škody.

	Z predloženého spisového materiálu vyplýva, že obvinení XXXXX, XXXXX a XXXXX neboli doposiaľ súdne trestaní, s výnimkou obvineného XXXXX, ani neboli riešení v priestupkovom konaní, z miesta bydliska sú všetci hodnotení kladne. Obvinený XXXXX sa síce v minulosti dopustil  spáchania priestupku, avšak v tomto prípade sa jednalo o priestupok proti majetku a od jeho spáchania pred predmetným prečinom uplynul takmer jeden rok.    

	Obvinení a poškodení uzavreli dňa 28.08.2012 dohodu o zmieri s obsahom uvedeným vo výrokovej časti tohto uznesenia.

	Peňažná suma určená na všeobecne prospešné účely, ktorú obvinení zložili na účet prokuratúry nie je zrejme neprimeraná závažnosti spáchaného trestného činu. 

	Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osoby obvinených a na ich osobné a majetkové pomery som dospel k záveru, že rozhodnutie o schválení zmieru a zastavení trestného stíhania je v danom prípade z hľadiska účelu trestného konania dostačujúce. 

	Po nadobudnutí právoplatnosti uznesenia o schválení zmieru bude rozhodnuté o zaistenej veci XXXXX plastovej napodobnenine historickej perkusnej zbrane.

	Z uvedených dôvodov, keďže boli splnené všetky zákonné podmienky pre schválenie zmieru a zastavenie trestného stíhania, rozhodol som tak, ako je uvedené vo výrokovej časti tohto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Štefan Masár
prokurátor